BIBLIOTECA   JUDEŢEANĂ  ,,G.T. KIRILEANU”  NEAMŢ

Piatra-Neamț, Bulevardul  Republicii  nr. 15A
Tel.0233.201379, e-mail: bib_gtk_neamt@yahoo.com
Nr. 3245 /16.10.2026
ANUNŢ

CONCURS  PENTRU  OCUPAREA A UNUI  POST  
CONTRACTUAL  VACANT
Biblioteca Judeţeană „G.T. Kirileanu“ Neamţ,  cu sediul în B-dul Republicii nr. 15A, Piatra-Neamț, organizează concurs pentru un post contractual vacant perioadă nedeterminată DOCUMENTARIST debutant  - Centrul de Informare Comunitară. Depozit legal. / Serviciul Dezvoltare instituțională, relații cu publicul, informare bibliografică și comunitară.
         Perioada depunerii dosarelor pentru concurs: 20 octombrie – 2 noiembrie 2026, ora 16.00, la secretariatul instituţiei, din B-dul Republicii, nr. 15A, Piatra–Neamţ, tel. 0233 / 210379. 
         Publicarea rezultatelor cu dosarele validate pentru concurs: 5 noiembrie 2026 ora 16.00, secretar comisie, tel. 0233 / 210379.

        Depunerea contestațiilor la validarea dosarelor: 6 noiembrie 2026, ora 14.00

        Afișare rezultate contestații validare dosare: 9 noiembrie 2026, ora 16.00

        Probele de concurs: 

1. Probă scrisă
2. Interviu 
Dosarul pentru concurs va conţine:

     a) formular de înscriere la concurs conform model anexa 2, H.G. nr. 1336/2022, cu modificările și completările;
     b) copia actului de identitate sau orice alt document care atestă identitatea, potrivit legii, aflate în termen de valabilitate;

    c) copia certificatului de căsătorie sau a altui document prin care s-a realizat schimbarea de nume, după caz;

    d) copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de autoritatea sau instituţia publică;

    e) copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului;

     f) certificat de cazier judiciar sau, după caz, extrasul de pe cazierul judiciar;

     g) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;

    h) certificatul de integritate comportamentală din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane;

    i) curriculum vitae, model comun European;
    j) scrisoare de motivație.

Denumirea postului: DOCUMENTARIST debutant (perioadă nedeterminată), în cadrul Centrului de Informare Comunitară. Depozit legal. / Serviciul Dezvoltare instituțională, relații cu publicul, informare bibliografică și comunitară.
Condiţii generale  de  participare la concurs:          
·  absolvent studii superioare cu susţinerea lucrării licenţă:

 – Domeniul fundamental Științe umaniste și arte / Ramura de știință: Filologie, Filosofie, Istorie, Studii culturale;
· Domeniul fundamental Științe sociale / Ramura de știință: Științe juridice, Științe ale comunicării;
·  îndeplinirea prevederilor legale prevăzute pentru o gestiune complexă;

·  adresa de domiciliu: Piatra-Neamţ sau o localitate limitrofă, ce nu împiedică 

 prezenţa ritmică la locul de muncă, indiferent de starea vremii şi anotimp;

·  abilităţi de utilizare a calculatorului;

·  aptitudini de relaţionare, comunicare organizaţională şi extraorganizaţională;

·  disponibilitate pentru lucru în echipă, spirit de iniţiativă şi capacitate 
 organizatorică;
· capacitate deplină de exercițiu și nu a fost condamnat definitiv pentru săvârşirea unei infracţiuni contra umanităţii, contra statului ori contra autorităţii, de serviciu sau în legătură cu serviciul, care împiedică înfăptuirea justiţiei, care ar face-o incompatibilă cu exercitarea funcţiei, cu excepţia situaţiei în care a intervenit reabilitarea.  
Cerinţe principale potrivit fişei postului:

Abilităţi, calităţi şi aptitudini necesare:

· capacitate de utilizare a cunoştinţelor generale şi de specialitate în scopul îndeplinirii adecvate a obiectivelor şi indicatorilor de performanţă asumaţi prin fişa postului;

· capacitate de analiză şi sinteză, de organizare şi gestionare a informaţiei în scopul constituirii unor baze de date  specializate privind comunitatea locală (istorie și tradiție locală, biblioteci publice, educație, cultură), diseminării informaţiilor de interes local prin publicitate diversă și editarea unor lucrări monografice de interes local;

· capacitate organizatorică, disponibilitate de lucru în echipă, în condiţii de presiune a timpului, în medii culturale diverse;

· capacitate de relaţionare eficientă atât la nivel organizatoric intern, cât şi extern;

· iniţiativă, creativitate, disponibilitate de schimbare şi adaptare la nou, empatie;

· capacitate de perfecţionare profesională continuă, atât prin mijloacele de formare tradiţionale asigurate în cadrul organizaţiei, cât şi prin proiecte europene de formare a resurselor umane;

· capacitate de relaţionare şi asumare de responsabilităţi, în condiţii de eficienţă şi eficacitate a muncii;

· receptivitate şi capacitate de învăţare continuă, de adaptare la schimbările impuse de tehnologia informaţiei;

· abilităţi de comunicare şi gestionare a unor grupuri de persoane diverse, în cadrul proiectelor/activităţilor educaţional-culturale ale bibliotecii;

· adaptabilitate la diferite grupuri ţintă şi la situaţii diverse, în condiţiile de presiune a publicului pe anumite segmente de timp;

· capacitate de evitare a stărilor conflictuale şi de respectare a relaţiilor ierarhice din cadrul organizaţiei.

Cerinţe specifice: disponibilitate de implicare în proiecte/activităţi ce implică delegări de competenţe, participarea la cursuri de formare în diverse locaţii, disponibilitate de lucru în program flexibil.  

· Atribuţiile postului:     

· asigură suportul informațional pentru definitivarea solicitărilor de lectură, studiu, informare și documentare ale utilizatorilor pe teme de istorie locală; 

· realizează cercetarea documentelor de bibliotecă aflate în colecțiile Depozitului legal, Centrului de Informare Comunitară în scopul selectării informațiilor privind comunitatea locală (istorie și tradiție locală, biblioteci publice, educație, cultură), diseminarea informaţiilor de interes local prin publicitate diversă și editarea unor lucrări monografice de interes local,  materiale documentare, sinteze bibliografice adnotate, cataloage de bibliotecă, dicționare bio-bibliografice;
· colaborează cu instituțiile publice care gestionează colecții de documente ce fac obiectul cercetării memoriei culturale locale, cunoașterii și valorificării patrimoniului cultural local;

· participă la activitățile specifice de identificare a organizațiilor din județ ce desfășoară activități ori dețin și structurează informații de interes public la nivelul comunităților locale sau al județului, realizând colabărări, parteneriate și proiecte de interes comun, cu avizul șefului de serviciu/conducerii  bibliotecii;

· acordă consultanţă documentară utilizatorilor în funcţie de cerinţele de informare ale acestora;
· realizează cercetarea colecțiilor de documente din biblioteci, arhive și muzee în scopul identificării informațiilor de interes local, organizarea și indexarea lor, în scopul facilitării accesului publicului la o bază de date specializată privind istoria locală;

· răspunde de corectitudinea cu care completează sau modifică bazele de date utilizate în activitatea sa;

· realizează operațiuni de completare, dezvoltare și conservare a colecțiilor Depozitului legal județean;

· realizează Calendarul anual al activităților cultural-educative ale bibliotecii județene, buletine saptămânale/lunare privind activitățile bibliotecii;

· realizează materiale informative privind proiectele/programele bibliotecii județene;

· planifică şi realizează, în colaborare cu organizaţii şi persoane abilitate, proiecte culturale, parteneriate, acţiuni de promovare și valorificare a patrimoniului cultural local în bibliotecile publice din judeţ, potrivit priorităţilor şi programelor iniţiate la nivel de compartiment/serviciu/organizație sau stabilite de conducerea bibliotecii;

· participă la organizarea expoziţiilor temporare, permanente sau itinerante, care includ documente din colecţiile bibliotecii şi, respectiv, împrumutate în cadrul unor parteneriate culturale;

· verifică permanent starea de conservare a bunurilor aflate în gestiune, colaborează la asigurarea condiţiilor corespunzătoare de expunere a bunurilor culturale (condiţii optime de iluminare şi microclimat); 
· participă, ca delegat al bibliotecii, la proiectele, programele, activităţile desfăşurate de bibliotecile publice sau alte instituţii/organizaţii la nivel de parteneriat judeţean, naţional, internaţional, conform deciziei şefilor ierarhici şi conducerii instituţiei;

· răspunde solidar de integritatea tuturor bunurilor aflate în folosinţa sa şi în gestiunea compartimentului şi, după caz, răspunde moral/material, solidar/individual pentru eventualele pagube provocate patrimoniului ori prestigiului instituţiei;

· suplineşte colegii aflaţi în concedii ori indisponibilităţi temporare de lucru (conform programelor  interne şi solicitării şefilor ierarhici, cu aprobarea managerului), fără a se afecta activitatea curentă;

· participă la implementarea proiectelor şi organizarea unor activităţi culturale sau de dezvoltare şi popularizare a serviciilor şi colecţiilor speciale ale bibliotecii;

· îşi evaluează periodic volumul şi calitatea activităţilor, propunând şi executând - cu aprobarea şefilor ierarhici, spre compensarea unor nerealizări obiectiv motivate - operaţiuni şi activităţi specifice, utile secţiei: instrumente de valorificare a fondului de publicaţii, studii şi sondaje, alte activităţi de popularizare a colecţiilor;

· întocmirea de evidenţe statistice, analize, rapoarte, studii tematice privind evoluția bibliotecilor din România;

· asigură respectarea măsurilor privind protecţia împotriva incendiilor, sănătate și securitate în muncă, G.D.P.R., etică și integritate, anticorupție.
BIBLIOGRAFIE   - Documentarist debutant - Centrul de Informare Comunitară. Depozit legal. / Serviciul Dezvoltare instituțională, relații cu publicul, informare bibliografică și comunitară
Legea bibliotecilor - Legea nr. 334/2002, cu modificările și completările ulterioare

Legea nr. 111/1995 privind constituirea, organizarea și funcționarea Depozitului legal de documente, indiferent de suport, cu modificările și completările ulterioare

Codul Muncii - Legea nr. 53/2003, cu modificările și completările ulterioare;
O.U.G. nr.57/2019 privind codul administrativ, cu modificările și completările ulterioare (Titlul III. Cap. III, Art. 549; Cap. IV, Art. 554)
Regulamentul de Organizare și Funcționare al Bibliotecii Județene ,,G.T. Kirileanu” Neamț

Codul de etică al personalului contractual din Biblioteca Județeană ,,G.T. Kirileanu” Neamț

Agache, Catinca. Biblioteconomie – valori tradiționale și moderne. Vol. I. Iași: Vasiliana ’98, 2007, p.9-13, 19-35,     63-67,  71-88,    141-149    
Tratat de biblioteconomie, vol. I, coord. prof. univ. dr. Mircea Regneală, București: ABR, 2022, p.161-172
Tratat de biblioteconomie, vol. II, coord. prof. univ. dr. Mircea Regneală, București: ABR, 2022, p.26-71,  137-144
Tratat de biblioteconomie, vol. III, coord. prof. univ. dr. Mircea Regneală, București: ABR, 2022, p.493-509
Tratat de biblioteconomie, vol. IV, coord. prof. univ. dr. Mircea Regneală, București: ABR, 2022, p.305-312
Calendar concurs
Documentarist debutant    (perioadă nedeterminată)
    Probă scrisă: la sediul instituţiei, în data de 10 noiembrie 2026, ora 10.00,  constând în testarea cunoştinţelor de biblioteconomie şi ştiinţa informării, legislație privind organizarea şi funcţionarea bibliotecilor publice din România, legislația muncii.
· 11 noiembrie  2026 - afișare rezultate probă scrisă, ora 16.00
· 12 noiembrie 2026 -  după caz, depunere contestaţie probă scrisă, până la ora 16.00

· 13 noiembrie 2026 - afișare rezultate contestație, ora 14.00

Notă: La interviu pot participa numai candidații declarați admiși la proba scrisă care au obținut un punctaj de minimum 50 p.
 Proba Interviu: sediul instituţiei, în data de 16 noiembrie 2026,  ora 10.00

·  17 noiembrie 2026 - afișare rezultatelor la proba interviu, ora 16.00
·  18 noiembrie 2026 - depunerea contestațiilor la proba interviu, ora 16.00
·  19 noiembrie 2026 - afișarea rezultatelor contestațiilor la proba interviu, ora 16.00
   Afişarea rezultatelor finale: 20 noiembrie 2026, ora 14.00
